CELEX: 62008CN0111
Language: sk
Date: 2008-03-12 00:00:00
Title: Vec C-111/08: Návrh na začatie prejudiciálneho konania, ktorý podal Högsta Domstolen (Švédsko) 12. marca 2008 – SCT Industri Aktiebolag i likvidation/Alpenblume Aktiebolag

9.5.2008   
            
            
               SK
            
            
               Úradný vestník Európskej únie
            
            
               C 116/16
            
         Návrh na začatie prejudiciálneho konania, ktorý podal Högsta Domstolen (Švédsko) 12. marca 2008 – SCT Industri Aktiebolag i likvidation/Alpenblume Aktiebolag
   (Vec C-111/08)
   (2008/C 116/28)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Högsta Domstolen
   Účastníci konania pred vnútroštátnym súdom
   
      Navrhovateľka: SCT Industri Aktiebolag i likvidation
   
      Odporkyňa: Alpenblume Aktiebolag
   Prejudiciálna otázka
   Má sa vyňatie konkurzov, konaní týkajúcich sa vyrovnaní a podobných konaní z pôsobnosti nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) uvedené v jeho článku 1 ods. 2 písm. b) vykladať tak, že sa uplatňuje na rozhodnutie vydané súdom členského štátu A, týkajúce sa zápisu vlastníckeho práva k obchodnému podielu v obchodnej spoločnosti so sídlom v členskom štáte A, pričom toto vlastnícke právo bolo prevedené správcom konkurznej podstaty na obchodnú spoločnosť so sídlom v členskom štáte B, v situácii, keď súd založil svoje rozhodnutie na skutočnosti, že pri absencii medzinárodnej zmluvy o vzájomnom uznávaní konkurzných konaní členský štát A neuznáva právomoci správcu konkurznej podstaty disponovať majetkom nachádzajúcim sa na jeho území?